汪峰孖美女帶仔女過母親節 疑撻「翻版章子怡」
2024年05月14日 11:49
東網電視
更多新聞短片
內地女星章子怡去年10月官宣同汪峰離婚，早前章子怡被傳同星二代李天一同遊日本，不過其公司好快就表示章子怡目前單身。相反桃花旺盛嘅汪峰，就被發現喺上周母親節（12日）當日，汪峰與一位神秘美女帶汪峰嘅仔女聚餐，該長髮女子拖住阿女醒醒同行，感覺非常熟絡。眾人行至座駕前，汪峰先睇住仔女、長髮美女上車，然後自己轉身去副駕，疑似新戀情曝光。
女子被網友搵到疑似係網紅森林北，全網粉絲逾200萬，真名叫李巧，新疆人。森林北因一段開會影片走紅，曾經參加過內地配對節目《非誠勿擾》，去年被聘為新疆旅遊協會副秘書長。有氣質又靚女嘅佢，即被網友稱外形似足章子怡，更疑曾離疑育有一女，外形至家庭背景都同章子怡好相似。